**Nacrt prijedloga**

Na temelju članka 7. Zakona o naseljima (Narodne novine 39/22) i članka 41. točke 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22), Gradska skupština Grada Zagreba, na \_\_\_ sjednici, \_\_\_\_\_\_\_\_\_\_, donijela je

**ODLUKU**

**o imenovanju Park Josipa Vanište**

**Članak 1.**

 (1) Ovom odlukom određuje se ime neimenovanom parku (k.č. 3918 k.o. Črnomerec), u naselju Zagreb, na području Gradske četvrti Donji grad koji je smješten sjeverno od Ulice Isidora Kršnjavoga.

(2) Park se imenuje u spomen na slikara, književnika, ilustratora i grafičara Josipa Vaništu i dobiva ime Park Josipa Vanište.

**Članak 2.**

Službena podloga iz registra prostornih jedinica sastavni je dio ove odluke koja se ne objavljuje u Službenom glasniku Grada Zagreba.

**Članak 3.**

Provedba ove odluke ne iziskuje dodatne troškove na strani Grada Zagreba te fizičkih i pravnih osoba s obzirom na to da na području koje obuhvaća park iz članka 1. ove odluke nema prijavljenih prebivališta, odnosno sjedišta.

**Članak 4.**

Ova odluka stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb,

**PREDSJEDNIK**

**GRADSKE SKUPŠTINE**

**Joško Klisović**